minam.info

Brevetas 300km
2025-05-24 08:00 - 2025-05-25 04:00 (Europe/Moscow) | Trakų gimnazija, Birutės g. 44, Trakai, Trakai, 21114, Lithuania
300 km brevetas – tai ištvermės dviračių žygis, kurį reikia įveikti per 20 val., sustojant laiko kontrolės punktuose. Tai nėra varžybos – svarbiausia sėkmingai, savarankiškai ir laiku įveikti visą maršrutą.
Laiko limitas: 20 val
Startas: 05 24d 8:00
Finišas: 05.25d 4:00
Kaina: bus papildyta
Failai: bus papildyta
Kontrolės punktai: Bus papildyta
Maršrutas: bus papildyta

Brevetai – tai itin ilgos distancijos dviračių žygiai. Dalyviai važiuoja nuo 200 iki 1400 km ilgio trasą, sustodami laiko kontrolės postuose ir finišuodami per nustatytą laiką. Postų darbo laikas apskaičiuotas taip, kad juos būtų galima pasiekti važiuojant nedideliu greičiu. Brevetas nėra varžybos, tad dalyviai nesivaržo tarpusavyje. Tai ištvermės reikalaujantis važiavimas, kurio metu pagalba iš šalies nėra teikiama. Dalyviai privalo patys pasirūpinti viskuo, ko gali prireikti – drabužiais, atsarginėmis dalimis, įrankiais, šviesomis, atšvaitine liemene ir kitais būtiniausiais daiktais. Brevetą galima įveikti bet kokia žmogaus jėga varoma dvirate ar trirate transporto priemone.

Molėtai Underground Ride
2025-05-17 10:00 - 17:00 | Molėtų vasaros estrada, Turgaus g. 6, Šeštokiškės, 33143
KOKS ČIA VAŽIAVIMAS?
Molėtai Underground Ride yra pirmasis “pogrindinis” dviračių važiavimas Molėtuose. Šis event’as atsirado pasiūlius idėją Underground serijos sumanytojui Tomui Misiukoniui. Kadangi tai yra Undergroud serijos ride’as tai ir komunikacija yra identiška kitiems šios serijos važiavimams. Ride’o esmė pasigrožėti Molėtų gamta – Labanoras, Molėtų krašto ežerai ir žvyrai bus įdėti į gpx. Tai nėra varžybinis važiavimas, bet varžytis galima.
KADA IR KUR?
Gegužės 17 d. Startas: 10:00, Molėtų vasaros estrada.
KOKIU DVIRAČIU GERIAUSIA VAŽIUOTI?
Geriausias pasirinkimas – gravel/MTB, bet pravažiuosite ir hibridais.
KOKIA DANGA?
Danga bus įvairi: miško keliukai, žvyrai, vietomis bus smėlio, šaknų.
KOKS MARŠRUTAS?
Bus dvi trasos – trumpesnė (apie 100 km +- 5 h) ir ilgesnė (apie 150 km +- 7h). Trumpesnė – labiau apie Molėtų grožį, ilgesnė – apie greitį arba meditaciją. Rinkdamiesi trasą įvertinkite sukilimo metrus – Molėtuose yra kalnų!
KAS DALYVAUJA?
Dalyvaujate jūs ir jūsų bičiuliai. Kvieskite tuos, su kuriais malonu bei gera minti ir patirti gamtą kartu.
AR REIKIA REGISTRUOTIS, KIEK KAINUOJA?
Registracija nedaroma, nes underground. Važiavimas nemokamas, nes underground. Atvarai ir varai. Underground!
AR BUS MAITINIMAS IR ŽYMĖJIMAS?
Nebus. Viskuo rūpinamės patys. 100% self-support ride.
AR BUS AFTERPARTY?
Neplanuojame. Visi į Molėtus sugrįšite skirtingu laiku. Po mynimo rekomenduojame apsilankyti naujame Moletų baseine ir jame veikiančioje kavinėje/restorane.

Druska Gravel
2025-05-03 12:00 - 18:00 | Druskininkai, Lithuania
Sūrūs kūnai skrodžiantys idiliškus pušynus, samanotos trasos ir druskas taškančios vandens kaskados.  Harmoningas sezono pradžios meniu, sudarytas ir išjaustas viecinių šefų.
Nuoširdžiai atsūdę girių autostradas, nersime į kurorto teikiamus malonumus, apie kuriuos – pakeliui!
Susitikime įkvėpti miško.
Trasos:
Ištvermingiausiems – 130kmEntuziastams – 80km.

Socials.www.druskagravel.comIG – Druska_GravelFB – Druska GravelDiscord – https://discord.gg/ehmRrYkK

Brevetas 200km
2025-05-01 08:00 - 21:30 | Trakų gimnazija, Birutės g. 44, Trakai, Trakai, 21114, Lithuania
200 km brevetas – tai ištvermės dviračių žygis, kurį reikia įveikti per 13 val. 30 min., sustojant laiko kontrolės punktuose. Tai nėra varžybos – svarbiausia sėkmingai ir laiku įveikti maršrutą.
Laiko limitas: 13:30 val
Startas: 05 01d 8:00
Finišas: 05.01d 21:30
Kaina: bus papildyta
Failai: bus papildyta
Kontrolės punktai: Bus papildyta
Maršrutas: bus papildyta

Brevetai – tai itin ilgos distancijos dviračių žygiai. Dalyviai važiuoja nuo 200 iki 1400 km ilgio trasą, sustodami laiko kontrolės postuose ir finišuodami per nustatytą laiką. Postų darbo laikas apskaičiuotas taip, kad juos būtų galima pasiekti važiuojant nedideliu greičiu. Brevetas nėra varžybos, tad dalyviai nesivaržo tarpusavyje. Tai ištvermės reikalaujantis važiavimas, kurio metu pagalba iš šalies nėra teikiama. Dalyviai privalo patys pasirūpinti viskuo, ko gali prireikti – drabužiais, atsarginėmis dalimis, įrankiais, šviesomis, atšvaitine liemene ir kitais būtiniausiais daiktais. Brevetą galima įveikti bet kokia žmogaus jėga varoma dvirate ar trirate transporto priemone.

Pamarys Underground Ride
2025-04-26 10:00 - 17:00 | Drevernos apžvalgos bokštas, Pamario g. 12, Dreverna, 96242, Lithuania
Pamarys Undergroud Ride koncepcija: pamatyti Mažosios Lietuvos grožį, palakstyti laukinėje gamtoje ir šiek tiek nusidaužyti arba pasivaržyti. Tai nėra oficialus komercinis važiavimas, tad ruošiames patys, palaikymas važiavimo metu – iš šeimos narių arba kartu važiuojančių dalyvių. Dalyvavimas – nemokamas. Dalyviai iš anksto neregistruojami, tad intriga išlieka iki pat pabaigos – kas dalyvaus?
KOKIA ČIA TRASA?
Maršrutas iš esmės skirtas gravel dviračiams, nes bus pakankamai greitas ir tęsis per žvyrkelius, dvivėžius keliukus bei asfaltą. Gali važiuoti drąsūs plentininkai, kantrūs MTB ir hibridiniai dviračiai. Trasos skirtos susipažinti su daugiau ar mažiau lankomomis Mažosios Lietuvos vietomis, ypač bekele, pakrantėmis.
Numatomi du maršrutai – trumpesnis TOUR (70-80 km) ir ilgesnis GRAND (150-160km). Maršrutai pateikti renginio puslapyje diskusijos skiltyje.

Dzūkija Underground Ride
2025-04-12 09:00 - 17:00 | Druskininkų parko tilto parkingas, Aušros g. 41, Druskininkai, 66371, Lithuania
Dzūkija Underground Ride keičia pertrauką darantį Akmenė Underground Ride važiavimą. Tomo Misiukonio pradėto Underground renginių formato pristatinėti turbūt jau nereikia. Kaip žinote, šie renginiai nemokami, nevaržybiniai važiavimai, kurių tikslas pasigrožėti skirtingų Lietuvos vietovių kraštovaizdžiais, bei gerai praleisti laiką su dviratininkų bendruomene. Dzūkijos grožį atskleisti padės šio krašto ambasadorius Paulius Sanajevas, kuris Jūsų dėmesiui parengs dviejų ilgių trasas.
APIE VAŽIAVIMĄ
Dzūkija Underground Ride, kaip ir ankstesni šio formato renginiai, nebus oficialus komercinis renginys, todėl važiavimui pilnai ruošimės patys. Važiavimo metu galimas palaikymas iš šeimos narių, draugų ar kartu važiuojančių dviratininkų. Dalyviai į renginį iš anksto nebus registruojami.
TRASOS
Maršrutai bus skirti gravel dviračiams, bet tiks ir MTB ar hibridinis dviratis. Trasos drieksis žvyrkeliais, miškų keliais, trumpose atkarpose asfaltu.
Planuojami du maršrutai: ilgesnis ~150km, trumpesnis ~100km. Maršrutais bus pasidalinta kelios dienos prieš renginį.
MAISTAS IR GĖRIMAI
Maistu ir gėrimais turėsime pasirūpinti patys. Gyvenvietėse bus galimybė užsukti į parduotuves.
RENGINIO PRIEINAMUMAS
Važiavimas atviras visiems norintiems.
RENGINIO FORMATAS
Nevaržybinis renginys (norintys gali lenktyniauti).
PROGRAMA PO MINIMO
Laisva programa. Balandžio mėnesį galimai norėsis užsukti sušilti į kurorto baseinus ir pirtis. Dalis kavinių taip pat veiks.
STARTO VIETA IR LAIKAS
Parko tilto parkingas, Aušros g. 41, Druskininkai 2025.04.12 09:00

Plentas ALL asmeninės lenktynės laikui
2025-04-06 09:00 - 17:00 | Pakertai, Kaišiadorių raj., Pakertai, 1812
Plentas ALL asmeninės lenktynės laikui balandžio 6 d. Pakertai, Kaišiadorių raj.Pasimatuoti koks pasiruošimas sezonui. Po žieminių staklių, Ispanijos, bendro fizinio, RideMore Bazytė 2025 – kiek mitochondrijų sukaupta raumeny.
Registracija ir nuostatai http://tiny.cc/plentasall25
Dalyviai, starto sąrašas http://tiny.cc/ALL25-startlist
TT/Tri, Plento ir Gravel/CX/MTB įskaitos pagal dviračius ir a.g.
Partneriai: Žiežmarių kultūros centro Pakertų padalinys; Kaišiadorių švietimo ir sporto centras
Rėmėjai: UAB Degmeda – ugnimi grūdinta mediena

Blokada
2025-03-29 00:00 - 2025-04-24 23:59 | Vilniaus miestas ir rajonas
BLOKADA – gimusios per pandemiją gravel/mtb varžytuvės individualiu time attack formatu, o kam tiesiog aplinkos tyrinėjimas ir socializacija ant dviračių.
🍬 Su kuo ir kaip kramtoma BLOKADA?
– Registruojiesi www.kudos3000.com Svarbu: jei esi dalyvavęs bent viename Kudos3000 renginyje, išsirink iš dropdown dalyvių sąrašo save;
– Mūsų trasų guru paruošia tau du maršrutus Vilniaus mieste ir jo rajonuose;
– Dvi savaites atakuojam pirmą trasą, kitas dvi savaites – antrą;
– Bandymų kiekis – kiek nori, važiuoji kada nori, važiuoji dieną, važiuoji naktį, važiuoji paryčiais;
– Pravažiavęs, savo activity uploadini į Stravą, kur mūsų bot’ai sugaudo tavo laiką ir suveda į Blokados turnyrinę lentelę;
– Nepatikėsi, bet Blokadoje pralaimėjusių nėra. Net jei ir esi paskutinis lūzeris, gali kažką laimėti, nes visus prizus pralošiam loterijos būdu.
Ištikimai laikomės Boileriško moto: svarbiausia dalyvauti, o ne laimėti!
🔀 TRASOS / ETAPAI / DATOS (startuojame pavasariop kai gerėja orai):
– 1 etapas – kovo 29 – balandžio 11 “BlokadCap: tu mini tu laimi!”
– 2 etapas – balandžio 12-24 d “Prezidentinis etapas”
🚲 Konkurencingumas pagal dviračius:
– Gravel/CX 🤌🤌🤌🤌🤌
– MTB 🤌🤌🤌🤌
– Plentas (su 28mm padangom) 🤌🤌🤌
– Kiti: tu mums pasakysi.
☣️ NEGALIMA:
– Naudoti elektrinių dviračių;
– Pažeidinėti KET, LR įstatymų, karantino reikalavimų.
👮 BŪTINA:
– Turėti mirksiukus ir lempas. Šalmą kas be ko. Ir pageidautina sveiką protą;
– Nechuliganavoti, gerbti pėsčiuosius, padėkoti, jei praleidžia ir net jei nepraleidžia – reprezentuok dviratininkus taip kaip pats norėtum, kad su tavim kaip su pėsčiuoju elgtųsi;
– Suprask, esi 110% atsakingas už savo ir aplinkinių veiksmus. Įsivaizduok, kad esi nematomas/negirdimas nei pėstiesiems nei automobiliams – ir atitinkamai dėliok savo veiksmus;
– Naudoti įrenginius, kurie tavo activity įrašo į Stravą (‘start’ paspausti gerokai anksčiau prieš startą, o ‘finish’ gerokai vėliau po finišo, kad satelitai spėtų susigaudyti);
– Pravažiavus, savo activity uploadinti į Stravą (Stravą profilį padaryk viešą ir būk įsitikinęs, kad activity pradžia ir pabaiga nebūtų ‘hidden’ – kitaip nematysim pastangos).
– Top10 turi būti su HR duomenimis;
– Gražiai nusifotkinti ir taginti Blokada ir @velopeakboilers
– Klausimams PM į Boilerių fb arba vamos@kudos3000.com
🧮 REZULTATAI:
– Pastangos fiksuojamos tik užsiregistravusių dalyvių pagal Stravos segmentus. Refreshinama kelis kartus per dieną;
– veloRating perskaičiuojamas po kiekvieno etapo;
– Net jei būsi visiškai paskutinis, vistiek gali laimėti – vertingi mecenatų prizai dalinami burtų keliu. Svarbiausia bent kartą būtum pravažiavęs/-usi bent vieną trasą.
🤗 REGISTRACIJA:
– Registruojiesi šiame puslapyje;
– Iš dalyvių dropdown sąrašo išsirink save, jei esi dalyvavęs bent viename Kudos3000 renginyje;
– Užsiregistravus gauni patvirtinantį e-mail ir trasos gpx bei instrukcijas;
– Registracija galioja abiems etapams.
🇺🇦 Dalis surinktų finansų bus skirta Ukrainos paramai.

Slibinai
2025-01-18 08:00 - 17:00 | Klaipėda
Žiema, vėjas, pūga, sniegas, šlapdriba, smėlis, pakilusi jūra, skalaujanti kopas – gamtos stichija, siekianti palaužti slibinų dvasią ir ryžtą. Visas šis sausio mėnesio combo – vadinamas SLIBINAI, sielos gelmes gręžianti ekspedicija Baltijos pajūriu.
🐉 Legenda
Slibinų legendą kuria patys dalyviai. Kiekvienas pasiryžęs įveikti Slibinus išgyvena savo unikalią istoriją ir sielos gelmes
liečiančias emocijas. Slibinai nesirenka lengviausio kelio – jie meta iššūkį žieminei Baltijai ir atšiauriausiems elementams,
kurie visi iki vieno sufleruoja vieną atsakymą – NE:
Šalta! Nes žiema. / Nerieda! Nes smėlis. / Sunku! Nes pučia vėjas ir kartais kruša užklumpa. /
Nonsensas! Nes būna, kad banga nuskalauja.
Daugiau info: čia
Registracija: čia

Winter 2025
2025-01-02 17:00 - 2025-01-05 19:00 | Tartumaa Sports Base, Tartumaa Tervisespordikeskus, Uderna, Tartu County, 61016, Estonia
“Winter” iššūkis gimė iš vieno sunkiausių dviratininkų išbandymų Baltijos regione – „Hydra“. Tai nėra tiesiog dar vienas renginys – tai trečiasis „Epas“ serijos etapas, sukurtas tam, kad patikrintumėte savo ištvermę ir ištrūktumėte iš komforto zonos pačiomis žvarbiausiomis žiemos sąlygomis. Tai nebus lengva – aštrus vėjas, sniegu nuklotos peizažai ir nuolatinė kova su savimi.
Šiais laikais orai nenuspėjami kaip niekada anksčiau. Galbūt teks brautis per sniegą iki kelių, o gal pasiseks, ir tai bus lengvas rudenį primenantis važiavimas. Tačiau dėl vieno galite būti tikri – šalčio tikrai neišvengsite. Ar esate pasiruošę? Jūs ir jūsų įranga, dviratis, 300 km prieš akis ir užsispyrimas jūsų viduje. Kiekvienas kilometras taps iššūkiu tiek kūnui, tiek protui. Šis iššūkis privers jus atrasti jėgų, apie kurias net nežinojote.
Tai žiemos patirtis, kurią prisiminsite labai ilgai. Ji sustiprins jus ir paruoš ateities iššūkiams.
